22-aastane uisutaja võitis MM-kulla maailmarekordiga | Kiiruisutamine | ERR
22-aastane uisutaja võitis MM-kulla maailmarekordiga ({{contentCtrl.commentsTotal}})
{{1581764400000 | amCalendar}}
Graeme Fish Autor/allikas: AP/Scanpix
Kanada kiiruisutaja Graeme Fish püstitas Salt Lake Citys toimuvatel maailmameistrivõistlustel uue maailmarekordi meeste 10 000 meetri distantsil.
22-aastane uisutaja läbis selle ajaga 12.33,87. Seni hoidis maailmarekordit 12.36,30 enda käes hollandlane Ted-Jan Bloemen, kes pidi sedakorda leppima hõbedaga (+11,14). Pronksi sai isikliku rekordiga sakslane Patrick Beckert (+14,06).
Meeste 500 meetri distantsil teenisid kaksikvõidu venelased Pavel Kuližnikov (33,73) ja Ruslan Murašov (+0,26). Kahvatuma medali haaras jaapanlane Tatsuya Shinhama (+0,30), rikkudes nii venelaste kolmikvõidu, sest Viktor Muštakov kaotas talle vaid kolme sajandikuga.
Naiste 500 meetri distantsil jagunesid medalid vastupidiselt: võitis jaapanlanna Nao Kodaira (36,69), teiseks-kolmandaks tulid isiklile rekorditega venelannad Angelina Golikova (+0,04) ja Olga Fatkulina (+0,09).
Samuti kavas olnud naiste võistkondlikus jälitussõidus oli esimene Jaapan (2.50,77), teine Holland (+1,89) ja kolmas Kanada (+2,86).
graeme fishkiiruisutamise üksikalade mm